
ถึง  สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากกรมปศุสัตว์ว่า คณะทำงานประเมินผล
การดำเนินงานโครงการอาหารเสริม (นม) โรงเรียน เห็นชอบแนวทางการประเมินผลการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๘ โดยให้ใช้แนวทางเดียวกับการประเมินผลในปีการศึกษา ๒๕๖๗ และขอความอนุเคราะห์กรมส่งเสริมการปกครองท้องถิ่นมอบหมายหน่วยจัดซื้อทั้งหมดที่เข้าร่วมโครงการอาหารเสริม (นม) โรงเรียน ปีการศึกษา ๒๕๖๘ ตอบแบบสอบถาม QSMb๖๘ - ๔ แบบสอบถามหน่วยจัดซื้อผ่านระบบ Google Form ให้แล้วเสร็จภายในวันที่ ๒๗ กุมภาพันธ์ ๒๕๖๙ 
 กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๘ เป็นไปด้วยความเรียบร้อยและบรรลุวัตถุประสงค์ของโครงการ ตลอดจนสามารถนำข้อมูลมาใช้สำหรับการขับเคลื่อนการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖9 ได้ จึงขอความอนุเคราะห์สำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นทุกแห่ง
ที่เป็นหน่วยจัดซื้ออาหารเสริม (นม) โรงเรียน โดยเป็นไปตามประกาศคณะกรรมการอาหารนมเพื่อเด็ก
และเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2568 ประกาศ ณ วันที่ 6 พฤษภาคม 2568 ตอบแบบสอบถามที่เกี่ยวข้องกับการจัดซื้ออาหารเสริม (นม) โรงเรียน ประจำปีการศึกษา 2568 ผ่านระบบ Google Form ภายในวันศุกร์ที่ ๒๗ กุมภาพันธ์ ๒๕๖๙ เพื่อคณะทำงานประเมินผลการดำเนินงานโครงการอาหารเสริม (นม) โรงเรียนจะดำเนินการในส่วนที่เกี่ยวข้องต่อไป 

